recursal/SuperWikiNEXT-32B huggingface dataset:
একজন গাড়ী রক্ষক, যিনি দক্ষিণ আফ্রিকাতে কাজ করেন।
এ্কজন **গাড়ী রক্ষী** একজন অনানুষ্ঠানিকভাবে নিযুক্ত ব্যক্তি যারা গাড়ী পার্কিং স্পট সন্ধান এবং তাদের মালিকদের ফিরে না আসা পর্যন্ত এই গাড়িগুলির সুরক্ষা নিশ্চিত করার দায়িত্বে নিয়োজিত থাকেন। এই স্ব-কর্মযুক্ত ব্যক্তিরা প্রায়শই নামমাত্র অর্থ নেন। এগুলিকে পার্কিং অ্যাসিস্ট্যান্টস, পার্কিং অ্যাটেন্ডেন্ট বা গাড়ি ভ্যালিট বলা যেতে পারে।

পটভূমি
------

গাড়ী রক্ষার কাজ যে কোনও ক্ষেত্রে ঘটতে পারে। যেখানে আনুষ্ঠানিক কর্মসংস্থানের অভাব জন্ম দেয় একটি অনানুষ্ঠানিক অর্থনীতির । এই কাজগুলো দক্ষিণ আফ্রিকার শহরগুলিতে সবচেয়ে বেশি দেখা যায়, তবে এটি [দক্ষিণ আফ্রিকা] জুড়ে সাধারণ বিষয়। গাড়ী রক্ষীরা অপরাধী সনাক্তকরণের সম্ভাবনা বৃদ্ধি করে অপরাধ প্রতিরোধ করে । তারা সম্ভাব্য অপরাধীদের বাধা প্রদান এবং সম্ভাব্য অপরাধীদের অন্যত্র সরিয়ে নেওয়ার জন্য তাদের প্ররোচিত করে।

দক্ষিণ আফ্রিকা
--------------

### পটভূমি

দক্ষিণ আফ্রিকা্তে বেকারত্বের হার এবং অপরাধের হার বেশি। হিংসাত্মক এবং অহিংস উভয়ই রয়েছে - বিশেষত মোটর চুরি। দক্ষিণ আফ্রিকার আনুষ্ঠানিক বেকারত্ব প্রায় ২৫% এবং দক্ষিণ আফ্রিকাতে অভিবাসীদের সংখ্যা আনুষ্ঠানিক খাতের কাজের সুযোগের পরিমাণকে ছাড়িয়ে যাওয়ার কারণে এই কাজ বৃদ্ধি পাবে বলে আশা করা হচ্ছে। আনুষ্ঠানিক কর্মসংস্থান খুঁজে পেতে অক্ষম ব্যক্তিরা আয়ের বিকল্প উৎস হিসাবে গাড়ী রক্ষীতে পরিণত হয়। প্রতিদিনের সংবাদমাধ্যমে মাঝে মাঝে নিবন্ধ বাদে দক্ষিণ আফ্রিকার গাড়ি রক্ষী শিল্প নিয়ে খুব কম গবেষণা করা হয়েছে, এমনকি অন্যান্য দেশেও এর চেয়ে কম গবেষণা হয়েছে।

তথ্যসূত্র
---------

1. ↑  McEwen, Hayley; Leiman, Anthony (২০০৮)। "The Car Guards of Cape Town: A Public Good Analysis"।
2. ↑  Blaauw, PF; Bothma, LJ (২০০৩)। "Informal labour markets as a solution for unemployment in South Africa – a case study of car guards in Bloemfontein": 40–44।
**রামকৃষ্ণ মিশন সমুদ্র সৈকত** বা **আর কে বিচ** (ইংরাজি: Ramakrishna Mission Beach) অন্ধ্রপ্রদেশের বিশাখাপত্তনমের একটি জনপ্রিয় সমুদ্র সৈকত। সমুদ্র সৈকতের কাছেই অবস্থিত রামকৃষ্ণ মিশন আশ্রমের নাম থেকে এর এই নামকরণ। এই সমুদ্রতটটি এনআরএস কুরসূলা সাবমেরিন মিউজিয়ামের জন্য বিশেষ পরিচিত, যেখানে স্করপিয়ন গোত্রের সাবমেরিন রাখা হয়।

স্থানের বর্ণনা
--------------

রামকৃষ্ণ মিশন সমুদ্র সৈকত বিশাখাপত্তনমের একটি জনপ্রিয় সমুদ্র সৈকত ও পর্যটন কেন্দ্র। বহু সংখ্যক মানুষ এখানে ঘুরতে আসে। এখানে এসে প্রায় সকলেই সাঁতার কাটে, রৌদ্র উপভোগ করে, ভলিবল খেলে। সেখানকার কালি মন্দির, বিশাখা মিউজিয়াম ও রাস্তার পাশের বিভিন্ন রেস্তরাঁ এক বিশেষ আকর্ষণ।

এখানকার এক বিশেষ আকর্ষণ হল এনআরএস কুরসূলা সাবমেরিন মিউজিয়াম, যেখানে সাধারণ মানুষকে দেখাবার জন্য সাবমেরিন রাখা হয়। এটি সমুদ্রতটের কাছেই অবস্থিত।

এই সমুদ্রতটকে আরো আকর্ষণীয় করে তুলতে এখানকার প্রশাসক বিভিন্ন পদক্ষেপ গ্রহণ করেছেন। গ্রেটার বিশাখাপত্তনম মিউনিসিপাল কর্পরেশন (GVMC) ও বিশাখাপত্তমন আরবান ডেভেলপমেন্ট অথরিটি (VUDA) একসঙ্গে এই কাজে সাহায্য করছে।

চিত্রসমূহ
---------

* সূর্যদয়ের সময় রামকৃষ্ণ মিশন সমুদ্র সৈকতসূর্যদয়ের সময় রামকৃষ্ণ মিশন সমুদ্র সৈকত
* এনআরএস কুরসূরা সাবরেমিন মিউজিয়ামএনআরএস কুরসূরা সাবরেমিন মিউজিয়াম
* বিকেলে রামকৃষ্ণ মিশন সমুদ্র সৈকতবিকেলে রামকৃষ্ণ মিশন সমুদ্র সৈকত
* সূর্যাস্তের সময় রামকৃষ্ণ মিশন সমুদ্র সৈকতসূর্যাস্তের সময় রামকৃষ্ণ মিশন সমুদ্র সৈকত
* মৌসুমি বায়ুর আগমন কালে রামকৃষ্ণ মিশন সমুদ্র সৈকতমৌসুমি বায়ুর আগমন কালে রামকৃষ্ণ মিশন সমুদ্র সৈকত
* রামকৃষ্ণ মিশন সমুদ্র সৈকতরামকৃষ্ণ মিশন সমুদ্র সৈকত
* রামকৃষ্ণ মিশন সমুদ্র সৈকতের পথের দৃশ্যরামকৃষ্ণ মিশন সমুদ্র সৈকতের পথের দৃশ্য
* দুপুরে রামকৃষ্ণ মিশন সমুদ্র সৈকতদুপুরে রামকৃষ্ণ মিশন সমুদ্র সৈকত
* War Memorial Victory at Seat 1971 at Beach RoadWar Memorial Victory at Seat 1971 at Beach Road
* সৈকতের পথে রাজীব মেমোরিয়াল বিল্ডিংসৈকতের পথে রাজীব মেমোরিয়াল বিল্ডিং

আরও দেখুন
---------

* Beautiful RK Beach
* Visit the RK Beach photo gallery as viewed from Kailasagiri hill top
* [*স্থায়ীভাবে অকার্যকর সংযোগ*]

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৭ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৭।
2. ↑  "সংরক্ষণাগারভুক্ত অনুলিপি"। ১৬ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৭।
গণিতশাস্ত্রে সংগঠন বলতে একটি সেটকে বোঝায় যাকে কিছু অতিরিক্ত বৈশিষ্ট্য প্রদান করা হয়েছে, যেমন ক্রিয়া, সম্বন্ধ, মাত্রিক বা টপোগাণিতিক দেশ। প্রায়শই এই অতিরিক্ত সংযোজিত বৈশিষ্ট্যগুলি সেটটির সাথে সংযুক্ত বা সম্পর্কিত থাকে, যাতে সেটটিকে কিছু অতিরিক্ত অর্থ বা তাৎপর্য প্রদান করা যায়। 

গণিতে সম্ভাব্য সংগঠনগুলির মধ্যে আছে পরিমাপ, বীজগাণিতিক সংগঠন (যেমন গ্রুপ, ক্ষেত্র, ইত্যাদি), টপোগণিত, মাত্রিক সংগঠনসমূহ (জ্যামিতিক সংগঠনসমূহ), ক্রমসমূহ, ঘটনাসমূহ, সমতুল্যতা সম্বন্ধসমূহ, ব্যবকলনীয় সংগঠনসমূহ, এবং শ্রেণীসমূহ। 

কখনও কখনও একটি সেটকে একাধিক বৈশিষ্ট্য একই সময়ে প্রদান করা হতে পারে, যার সুবাদে গণিতবিদেরা ভিন্ন ভিন্ন সংগঠনের মধ্যকার আন্তঃক্রিয়া আরও সমৃদ্ধভাবে অধ্যয়ন করতে পারেন। যেমন, একটি অনুক্রমায়ন একটি সেটের উপরে একটি কঠোর রূপ, আকৃতি বা টপোলজি চাপিয়ে দিতে পারে, এবং যদি কোনও সেটের টপোলজি ও গ্রুপ উভয় ধরনের বৈশিষ্ট্য থাকে, এবং এগুলির মধ্যে কোনও সম্পর্ক থাকে, তাহলে ঐ সংগঠনটি একটি টপোলজীয় গ্রুপে পরিণত হয়। 

একাধিক সেটের মধ্যে যেসব প্রতিচিত্রণ সংগঠন সংরক্ষণ করে (অর্থাৎ কোনও অপেক্ষকের ক্ষেত্রে অবস্থিত সংগঠনগুলিকে সহক্ষেত্রে অবস্থিত সমতুল্য সংগঠনের প্রতি প্রতিচিত্রণ করা হয়, সেগুলি গণিতের বিভিন্ন ক্ষেত্রের বিশেষ আগ্রহজনক। এদের মধ্যে আছে সমরূপিতা (হোমোমর্ফিজম), যেগুলি বীজগাণিতিক সংগঠনগুলি সংরক্ষণ করে। আরও আছে বিষমরূপিতা (ডিফেওমর্ফিজম), যেগুলি ব্যবকলনীয় সংগঠনগুলি সংরক্ষণ করে।

তথ্যসূত্র
---------

1. ↑  Saunders, Mac Lane (১৯৯৬)। "Structure in Mathematics" (পিডিএফ)। *Philosoph1A Mathemat1Ca*। **4** (3): 176। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Christiansen, Jacob Stordal (২০১৫)। "Mathematical structures" (পিডিএফ)। *maths.lth.se*। সংগ্রহের তারিখ ২০১৯-১২-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ব্রিসবেন, কুইন্সল্যান্ডে প্রকাশিত *দ্য ন্যাশনাল লিডারের* প্রথম পাতা।
***দ্য ন্যাশনাল লিডার*** অস্ট্রেলিয়ার ব্রিসবেন হতে ১৯১৬ থেকে ১৯১৮ সালে প্রকাশিত একটি সংবাদপত্র ছিল। ১৯১৮ সালে এটি নাম পরিবির্তন করে *দ্য লিডারে* নামে প্রকাশ শুরু করে এবং ১৯১৯ সালে পুরোপুরি প্রকাশনা বন্ধ করে দেয়।

ইতিহাস
------

কুইন্সল্যান্ডের ব্রিসবেনের *দ্য ন্যাশনাল লিডার* ১৫ সেপ্টেম্বর ১৯১৬ থেকে ১৩ ডিসেম্বর ১৯১৮ পর্যন্ত রিটার্নড সোলজারস অ্যান্ড প্যাট্রিয়টস ন্যাশনাল লীগের ব্রিসবেন অধ্যায় দ্বারা প্রকাশিত একটি সাপ্তাহিক সংবাদপত্র ছিল। ২০ ডিসেম্বর ১৯১৮ থেকে নাম পরিবর্তন করে *দ্য লিডার: সৈনিকদের কাগজে (ব্রিসবেন, কিউএলডি)* পরিবর্তিত হয়েছিল এবং *রিটার্নড সোলজার্স অ্যান্ড সিটিজেনস পলিটিক্যাল ফেডারেশন (কুইন্সল্যান্ড বিভাগ)* দ্বারা মাসিক পত্রিকা আকারে প্রকাশিত হয়েছিল। ১৯১৯ সালের ডিসেম্বরে প্রকাশনা বন্ধ হয়ে যায়।

ডিজিটাল মাধ্যমে
---------------

অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের অংশ হিসেবে কুইন্সল্যান্ডের রাজ্য লাইব্রেরির সহায়তায় *দ্য ন্যাশনাল লিডার* ডিজিটাল মাধ্যমে রূপান্তর করা হয়েছে, পত্রিকাটি ট্রোভ -নামক লাইব্রেরি চাহিদা সেবায় উপলব্ধ আছে।

তথ্যসূত্র
---------

1. 1 2  "The National Leader (Brisbane, QLD)"। *Trove*। সংগ্রহের তারিখ ২৯ নভেম্বর ২০১৩।
2. ↑  "The Leader: the soldiers (Brisbane, QLD) paper"। *Trove*। সংগ্রহের তারিখ ২৯ নভেম্বর ২০১৩।
3. ↑  "National Leader (Brisbane, Qld. : 1916 - 1918)"। *Trove* (ইংরেজি ভাষায়)। সংগ্রহের তারিখ ২০২১-১২-২৭।
প্রবেশদ্বার: সাংবাদিকতা
**জামিয়া ইসলামিয়া ইশাআতুল উলূম** ভারতের মহারাষ্ট্রের নানদুরবার জেলায় অবস্থিত একটি ইসলামি শিক্ষা প্রতিষ্ঠান।

১৯৭৯ সালে আক্কালকুয়াতে মাত্র ছয় শিক্ষার্থী নিয়ে একটি ইসলামিক স্কুল হিসাবে এর পাঠদান কার্যক্রম শুরু হয়। ২০১৪ সালের মধ্যে ভারত জুড়ে এই প্রতিষ্ঠানের দুই লাখ শিক্ষার্থী রয়েছে।

২০১৩ সালে মেডিকেল কলেজ ও নূর হাসপাতাল এমবিবিএস কোর্স শুরু করার জন্য রাজ্য সরকারের অনুমতি নেয় এবং নয়াদিল্লিতে অবস্থিত ভারতের মেডিকেল কাউন্সিল অফ ইন্ডিয়ার চূড়ান্ত অনুমতি পায়। ২০১৩ সালে ১০০ জন শিক্ষার্থী এই কোর্সে ভর্তি হয়েছিল। এমবিবিএস কলেজ ছাড়াও জামিয়ায় ৩০০ শয্যাবিশিষ্ট একটি হাসপাতাল রয়েছে। হাসপাতালটিতে চেকআপ, চিকিৎসা, ওষুধ, বিভিন্ন প্যাথলজি, বায়োকেমিস্ট্রি, মাইক্রোবায়োলজি, এক্স-রে, সোনোগ্রাফি এবং সমস্ত সেবাগুলো বিনামূল্যে দেওয়া হয়। পাশাপাশি হাসপাতালে বিভিন্ন সার্জারি অপারেশন করা হয়। প্রতিদিন প্রায় ৬০০ টি ওপিডি এবং ২৩০ আইপিডি রোগী উপকৃত হয়। চিকিৎসকরা প্রতিদিন সব বিভাগ মিলে প্রায় ৩০ টি অপারেশন করেন।

তথ্যসূত্র
---------

1. ↑
2. ↑  .

আরও পড়ুন
---------

* http://indiatoday.intoday.in/story/darul-uloom-deoband-vastanvi-modi-remark/1/145985.html
* http://টাইমফিন্দিয়া.ইন্ডিয়াটাইমস / ইন্ডিয়া / বাস্তানভি- টোফোকস- অন- আরএস 100 সিআর-কলেজজি / পার্টিকেলশ / 9352071.cms
* 
* http://article.wn.com/view/2013/10/11/ For\_Modi\_Dilli\_door\_hai\_Maulana\_Ghulam\_Mohammad\_Vastanvi\_say/
* ওয়েব্যাক মেশিনে আর্কাইভকৃত ৪ মার্চ ২০১৬ তারিখে
* 
*
**অপারেশন খরচাখাতা** পাকিস্তানি সেনাবাহিনীর সহযোগিতায় বিহারীদের অংশগ্রহণে ১৯৭১ সালের ১৩ জুন সংঘটিত একটি হত্যাযজ্ঞের অভিযানের নাম। নীলফামারীর সৈয়দপুরে বসবাসকারী হিন্দু ধর্মাবলম্বী মাড়োয়ারিরা এ হত্যাযজ্ঞের অসহায় বলি।

পটভূমি
------

নীলফামারী জেলার সৈয়দপুর শহরে বিপুলসংখ্যক মাড়োয়ারি বসবাস করতেন। ভারতের বিভিন্ন প্রদেশ থেকে আসা হিন্দু সম্প্রদায়ের লোক, যাঁরা ১৯৪৭ সালে দেশবিভাগের বহু আগেই ব্যবসায়িক উদ্দেশ্যে বাণিজ্যিক শহর সৈয়দপুরে এসে এই শহরে থেকে যান।

ভুক্তভোগী ও প্রত্যক্ষদর্শী শ্যামলাল আগরওয়ালা জানান, ১৯৭১ সালের ২৩ মার্চ রাত থেকে সৈয়দপুরে পাকিস্তানি সেনাবাহিনী ও তাদের দোসর সৈয়দপুরের বিহারিরা বাঙালি নিধন শুরু করে। মহল্লায়-মহল্লায় ঢুকে নেতৃস্থানীয় বাঙালিদের নির্বিচারে হত্যা করা হয়। এ অবস্থায় আতঙ্কে দিন কাটাচ্ছিল শহরের মাড়োয়ারিপট্টির বাসিন্দারা। ২৪ মার্চ থেকে সৈয়দপুর শহরের বাঙালি পরিবারগুলো পুরোপুরি অবরুদ্ধ হয়ে পড়ে।

সৈয়দপুরের বিশিষ্টজনদের সঙ্গে স্থানীয় মাড়োয়ারি সম্প্রদায়ের শীর্ষব্যক্তিত্ব তুলসীরাম আগরওয়ালা, যমুনাপ্রসাদ কেডিয়া, রামেশ্বর লাল আগরওয়ালাকে ১২ এপ্রিল রংপুর সেনানিবাসের অদূরে নিসবেতগঞ্জ বধ্যভূমিতে নিয়ে হত্যা করে পাকিস্তানি বাহিনী। মাড়োয়ারিপট্টিতে আতঙ্ক ছড়িয়ে পড়ে। এ সময় বিহারিরা মাড়োয়ারিদের বাসায় বাসায় চালায় লুটতরাজ।

১৯৭১-এর ৫ জুন পাকিস্তানি বাহিনী মাইকে ঘোষণা শুরু করে। ওই ঘোষণায় বলা হয়, যাঁরা হিন্দু মাড়োয়ারি তাদের নিরাপদ স্থান ভারতে পৌঁছে দেওয়া হবে। একটি বিশেষ ট্রেনের ব্যবস্থা করা হয়েছে। ওই ট্রেনটি ১৩ জুন সকালে সৈয়দপুর রেলওয়ে স্টেশন থেকে চিলাহাটি সীমান্ত অতিক্রম করে ভারতের জলপাইগুড়িতে পৌঁছাবে। এ ঘোষণায় মাড়োয়ারিপট্টিতে স্বস্তি নেমে আসে। ১৩ জুন রেলওয়ে স্টেশনে ঠিকই আসে বিশেষ ট্রেনটি। সৈয়দপুর রেল-কারখানা থেকে ট্রেন র‌্যাকটি সকাল আটটায় স্টেশনের প্লাটফর্মে এসে দাঁড়ায়। গাদাগাদি করে বসতে থাকেন বৃদ্ধ-যুবক, তরুণ-শিশু ও সকল পর্যায়ের নারীরা। ওই ট্রেন থেকে কমপক্ষে ২০ জন তরুণীকে নামিয়ে নেয় পাকিস্তানি বাহিনী। তাদের মিলিটারি জিপে তুলে নিয়ে যাওয়া হয় সৈয়দপুর ক্যান্টনমেন্টে।

হত্যাকাণ্ড
----------

১৩ জুন সকাল ১০টায় ট্রেনটি ছাড়ে। প্রত্যক্ষদর্শী তপন কুমার দাস কাল্ঠু ও বিনোদআগরওয়ালার বর্ণনায় জানা যায়, ট্রেন ছাড়ার পর সব জানালা-দরজা বন্ধ করে দেওয়া হচ্ছিলো। ট্রেনট ধীরগতিতে দুই মাইলের মতো পথ অতিক্রম করার পর শহরের গোলাহাটের কাছে এসে থেমে যায়। এরপর কম্পার্টমেন্টের দরজা খুলে ভেতরে রামদা হাতে কয়েকজন বিহারি প্রবেশ করে। একইভাবে প্রতিটি কম্পার্টমেন্টে উঠে পড়ে রামদা হাতে বিহারিরা। বাহিরে ভারি আগ্নেয়াস্ত্র হাতে পাকিস্তানি বাহিনী গোটা এলাকা ঘিরে রাখে, যাতে কেউ পালাতে না পারে। বিহারিরা প্রধানত রামদা দিয়ে কুপিয়েই হত্যাযজ্ঞ করে। ওই হত্যাযজ্ঞের নাম দেওয়া হয় অপারেশন খরচাখাতা।

এভাবে পাকিস্তানি বাহিনীর অপারেশন খরচাখাতায় ৪৩৭ জন নিরীহ হিন্দু মাড়োয়ারিকে নির্মমভাবে হত্যা করা হয়। ওই হত্যাযজ্ঞ থেকে কোনোরকমে সেদিন প্রাণে বেঁচে যান প্রায় ১০ জন যুবক। তারা ট্রেন থেকে নেমে ঊর্ধ্বশ্বাসে দৌড়ে দিনাজপুর হয়ে ভারতে পালিয়ে যান।

স্মারক
------

১৩ জুন ওই হত্যাযজ্ঞের স্মৃতি ধরে রাখতে গোলাহাটে বধ্যভূমিতে কোনো স্মৃতিস্তম্ভ নির্মিত হয়নি।

তথ্যসূত্র
---------

1. 1 2    ওয়েব্যাক মেশিনে আর্কাইভকৃত ২০১৯-১২-০৫ তারিখে , অপারেশন খরচাখাতা, এম আর আলম | তারিখ: ১৫-০৬-২০১০
2. 

* গণহত্যা প্রবেশদ্বার
**চন্দ্ৰকুমার আগরওয়ালা** (১৮৬৭-১৯৩৮) একজন অসমীয়া কবি এবং লেখক। অসমীয়া সাহিত্যে রোমাণ্টিকতাবাদের সূচনা কারী লেখকদের মধ্যে তিনি অন্যতম৷ জোনাকীর প্ৰথম সংখ্যায় প্ৰকাশ পাওয়া 'বনকুবঁরী'ই হল প্ৰথম অসমীয়া রোমান্টিক কবিতা৷ আগরওয়ালাকে "প্ৰতিমার খনিকর" বলেও অভিহিত করা হয়। তিনি জোনাকী আলোচনার প্ৰথম সম্পাদক এবং সাহিত্য সংগঠন অসমীয়া ভাষা উন্নতি সাধিনী সভার প্ৰতিষ্ঠাপক সদস্য ছিলেন। আধুনিক অসমীয়া সাহিত্যে আগবরোয়া বরঙণির মতে আগরওয়ালার সাথে লক্ষ্মীনাথ বেজবরুয়া এবং হেমচন্দ্র গোস্বামীকে এক সাথে "অসমীয়া সাহিত্যের ত্ৰিমূৰ্তি" বলা হয়।বনকুবঁরী, তেজীমলা, মাধুরী, বিণবরাগী, মহাত্মা ইত্যাদি তার অনুপম কবিতা সমূহের অন্যতম কবিতা৷

প্রারম্ভিক জীবন
---------------

১৮৬৭ সালের ২৮ নভেম্বর শোণিতপুর জেলার গহপুর এর কলংপুর মৌজার ব্রহ্মজান এ চন্দ্রকুমার আগরওয়ালার জন্ম হয়। তার পিতার নাম হরিবিলাস আগরওয়ালা এবং মাতার নাম মলমা৷ তেজপুর এ শিক্ষাজীবন আরম্ভ করে চন্দ্রকুমার কিছুদিন কলকাতার হিন্দু স্কুলে পড়েছেন। তেজপুর সরকারি উচ্চতর মাধ্যমিক বিদ্যালয় পড়ে এন্ট্ৰান্স পরীক্ষায় উত্তীর্ণ হন, তিনি প্রেসিডেন্সি কলেজ থেকে পড়ালেখা করে এফ এ উত্তীর্ণ হন। তার নামের পিছনে স্নাতক শ্রেণী লিখা যদিও তিনি শিক্ষা সমাপ্ত করেননি।

কর্মজীবন
--------

লক্ষ্মীনাথ বেজবরুয়া এবং হেমচন্দ্র গোস্বামীর সাথে আগরওয়ালা দেব কলকাতা অসমীয়া ভাষা উন্নতি সাধিনী সভা প্রতিষ্ঠা করেন এবং একইসাথে জোনাকী নামের আলোচনী প্রকাশ করেন। জোনাকীর প্রথম দুটা সংখ্যার সম্পাদনাও করেছিলেন আগরওয়ালাদেব। তার নামের সাথে আগরওয়ালা দেব ১৯১৮ সালে ডিবরুগড় পরিষদ "অসমীয়া" নামে একটি পত্রিকা বার্তা প্রকাশ করে। ১৯২৪ সালে গুয়াহাটির খারঘুলিতে "নিউ প্রেস" স্থাপন করে তার রচিত "সাদিনীয়া অসম" নিয়মিত প্রকাশ করা হত। পরে এই পত্রিকায় তিনিদিনীয়া প্রকাশ করা হয়েছিল।

রচনা
----

'প্ৰতিমা *(১৯১৪),* বীণবরাগী *(১৯২৩),* চন্দ্ৰামৃত *(১৯৬৭)৷*

সম্পাদনা
--------

জোনাকী৷
এছাড়া ও - *অসমীয়া*, *তিনিদিনীয়া অসমীয়া*, *সাদিনীয়া অসমীয়া*, *বাঁহী* ইত্যাদি পত্রিকা প্রতিষ্ঠা তথা পরিচালনার সাথে ওতপ্রোত ভাবে জড়িত ছিলেন।

মৃত্যু
------

১৯৩৮ সালের ২ মাৰ্চ গুয়াহাটীর উজানবজারে নিজ ঘরে চন্দ্ৰকুমার আগরওয়ালার মৃত্যু হয়।

তথ্য সংগ্ৰহ
-----------

1. ↑  *Modern Indian Literature, an Anthology: Plays and prose - Google Books*। Books.google.co.in। সংগ্রহের তারিখ ২০১৩-০৫-১৭।
2. ↑  "Sobriquets"। enajori.com। ২০১৩-১১-০৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৮।
3. ↑  Bipuljyoti Saikia (১৯৩৮-০৩-০২)। "Bipuljyoti Saikia's Homepage : Authors & Poets - Chandrakumar Agarwala"। Bipuljyoti.in। ২০১৩-১০-১৪ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।
4. ↑  "The growth of print nationalism and assamese identity in two early assamese magazines"। Sarai.net। ২০১৩-১১-০৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।
5. ↑  Hiranya Saikia। "Asom Sahiya Sabha, a contemporary analysis"। Times of Assam। সংগ্রহের তারিখ ২০১৩-০৫-১৭।
6. ↑  বৰেণ্য, নিয়মীয়া বাৰ্তা, ২১ চেপ্টেম্বৰ, ২০১২
7. ↑  "Chandrakumar Agarwala, assamia poet, passed awa This Day In Indian History of Indian Death 2-March-1938"। IndianAge.Com। ১৯৩৮-০৩-০২। ২০১৪-০২-০৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।

আরো দেখুন
---------

* অসমীয়া সাহিত্য
**এদুয়ার্দো নিকানোর ফ্রেই মোন্তাল্‌বা** (স্পেনীয় ভাষায়: Eduardo Niconor Frei Montalva) (১৬ই জানুয়ারি, ১৯১১ – ২২শে জানুয়ারি, ১৯৮২) ১৯৬৪ সাল থেকে ১৯৭০ সাল পর্যন্ত চিলির রাষ্ট্রপতি ছিলেন। মোন্তাল্‌বা চিলির এক ধনী ক্যাথলিক পরিবারে জন্ম নেন। তিনি ১৯৩৩ সালে চিলির ক্যাথলিক বিশ্ববিদ্যালয় থেকে আইন বিষয়ে স্নাতক হন এবং একই বিশ্ববিদ্যালয়ে শ্রমিক আইনের উপর অধ্যাপনা শুরু করেন। রক্ষণশীল দলের সদস্য হিসেবে রাজনীতি শুরু করলেও তিনি ফ্যাসিবাদ-বিরোধী ক্যাথলিক আন্দোলন ফালান্‌হে নাসিওনাল (Falange Nacional)-এর একজন প্রতিষ্ঠাদানকারী নেতায় পরিণত হন। দলটি ১৯৫৭ সালে পার্তিদো দেমক্রাতিকো ক্রিস্তিয়ানো নাম নেয় (Partido Demócratico Cristiano)। এর আগে ১৯৪৫ সালে তিনি চিলির পূর্তমন্ত্রী এবং ১৯৪৯ সালে চিলির সিনেটের সদস্য ছিলেন। তিনি ১৯৬৪ সালে সালবাদোর আইয়েন্দেকে বড় ব্যবধানে পরাজিত করে চিলির রাষ্ট্রপতি নির্বাচনে জয়লাভ করেন। তবে বামপন্থী আইয়েন্দে যাতে ক্ষমতায় আসতে না পারে, এ জন্য মোন্তাল্‌বা মার্কিন গোয়েন্দা সংস্থা সিআইএ-র কাছ থেকে গোপনে প্রায় ৩০ লক্ষ মার্কিন ডলার সাহায্য পান, যা তার নির্বাচনী প্রচারণায় তথা প্রোপাগান্ডায় ব্যয় করা হয়। 

তিনি শিক্ষা ও সমাজকল্যাণের সম্প্রসারণ, কৃষি সংস্কার, ও চিলির তামার খনিগুলির আংশিক জাতীয়করণের বিভিন্ন প্রকল্প শুরু করেন। চিলির তামার খনিগুলির মূল নিয়ন্ত্রণ তখন আমেরিকান কোম্পানিদের হাতে ছিল। কিন্তু তার সংস্কার কাজগুলি রক্ষণশীলেরা পছন্দ করে নি। বামপন্থীরাও মুদ্রাস্ফীতি ও শ্রমিক অসন্তোষের ব্যাপারে তার কাজকর্ম এবং সম্পদের কার্যকরী পুনর্বিতরণে তার ব্যর্থতাকে সুনজরে দেখেনি। ফলে ১৯৭০ সালে বামপন্থী সালবাদোর আইয়েন্দে চিলির রাষ্ট্রপতি নির্বাচিত হন এবং মোন্তাল্‌বা রাজনীতি থেকে অবসর নেন।

তথ্যসূত্র
---------

1. ↑  এ সম্পর্কিত বিস্তারিত পড়ুন সিআইএ-র ওয়েবসাইটের এই পৃষ্ঠায়:   ওয়েব্যাক মেশিনে আর্কাইভকৃত ১২ জুন ২০০৭ তারিখে
**বরোবুদুর মন্দির প্রাঙ্গণ** ইন্দোনেশিয়ার মধ্য জাভায় অবস্থিত একটি এলাকা যার মধ্যে তিনটি বৌদ্ধ মন্দির অবস্থিত। একসাথে পুরো প্রাঙ্গণ ইউনেস্কো বিশ্ব ঐতিহ্যবাহী স্থান হিসেবে স্বীকৃত। বরোবুদুর, মেনদূত ও পাওন নামক তিনটি মন্দির এর মধ্যে পড়ে। মন্দির তিনটি একটি সরল রেখায় অবস্থিত ও অষ্টম থেকে নবম শতাব্দীর মধ্যে শৈলেন্দ্র সাম্রাজ্যে তৈরী বলে মনে করা হয়।

 বরোবুদুর, মেনদূত ও পাওন বৌদ্ধ মন্দিরের অন্সথান - একটি সরল রেখায়
বরোবুদুর মন্দির
মেনদূত মন্দির
পাওন মন্দির
বরোবুদুর জগ্যকরতা থেকে আনুমানিক ৪০ কিমি দক্ষিণ-পশ্চিমে, দুটি যমজ আগ্নেয়গিরি সুন্দরো-সুম্বিং ও মেরবাবু-মেরাপি এবং দুটি নদী প্রোগো ও এলোর মধ্যে একটি উত্থিত এলাকায় অবস্থিত। স্থানীয় শ্রুতি অনুযায়ী কেদু সমভূমি বলে পরিচিত জায়গাটি একটি জাভানি পবিত্র স্থান এবং উচ্চ কৃষি উর্বরতার জন্য একে জাভার বাগান বলা হয়। 

বিংশ শতাব্দীর প্রথম দিকে এখানে পুনরুদ্ধারের কাজ চলার সময় লক্ষ করা হয় বরোবুদুর, পাওন ও মেনদূত মন্দির তিনটি একটি সরল রেখায় অবস্থিত।  এটি আকস্মিকও হতে পারে, তবে স্থানীয় লোক কাহিনী অনুযায়ী বহুদিন আগের যে ইট-বাঁধানো, দুদিকে দেওয়াল দেওয়া বরোবুদুর থেকে মেনদূত অবধি রাস্তার কথা শোনা যায়, তার সাথে মন্দিরগুলির অবস্থানের সংযোগ পাওয়া যায়। তিনটি মন্দিরের স্থাপত্যশৈলী একধরনের ও কারুকাজ সমসাময়িক, যা থেকে অনুমান করা যায় এদের মধ্যে কোনো ধর্মীয় সম্পর্ক থাকতে পারে, যদিও সেটা কি তার হদিশ এখনও পাওয়া যায়নি।

যাদুঘর
------

বরোবুদুর মন্দির প্রাঙ্গণে দুইটি যাদুঘর আছে। কারমাউইভাংগা যাদুঘর ও সমুদ্র রক্সা যাদুঘর।

অন্যান্য প্রত্নতাত্ত্বিক স্থান
------------------------------

তিনটি মন্দির ছাড়াও এই এলাকায় আরো বৌদ্ধ ও হিন্দু মন্দির ছড়িয়ে আছে। এরমধ্যে সবথেকে পুরনো ৭৩২ সালে তৈরী গুনুংগ উকির বা কাংগাল হিন্দু মন্দির। মন্দির প্রাঙ্গণে পাওয়া কাংগাল লিপি থেকে জানা যায় শৈব রাজা সঞ্জয় উকির পাহাড়ের মাথায় বরোবুদুরের ১০ কিমি পূর্বে এটি বানান। এছারাও আছে মেনদূতের পূর্বে গাওয়েন মন্দির ও পাওনের দক্ষিণে বানোন হিন্দু মন্দির। অনেক পাথর খুজে না পাওয়া যাওয়ায় এটি আর পুনর্গঠন করা সম্ভব হয়নি। কিন্তু এই এলাকায় অনেক পাথরের হিন্দু দেব দেবীর মূর্তি পাওয়া যায়। সেগুলি জাকার্তায় ইন্দোনেশিয় জাতীয় যাদুঘরে রাখা আছে।

তথ্যসূত্র
---------

1. ↑  Soekmono (1976), page 1.
2. ↑  N. J. Krom (১৯২৭)। *Borobudur, Archaeological Description*। The Hague: Nijhoff। ১৭ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০০৮।
3. ↑  J. L. Moens (১৯৫১)। "Barabudur, Mendut en Pawon en hun onderlinge samenhang (*Barabudur, Mendut and Pawon and their mutual relationship*)" (পিডিএফ)। *Tijdschrift voor de Indische Taai-, Land- en Volkenkunde*। Het Bataviaasch Genootschap van Kunsten en Wetenschappen: 326–386। ২০০৭-০৮-১০ তারিখে মূল (PDF) থেকে আর্কাইভ করা। trans. by Mark Long
4. ↑  W. J. van der Meulen (১৯৭৭)। "In Search of "Ho-Ling""। *Indonesia*। **23**: 87–112। ডিওআই:10.2307/3350886।
**র‌্যাপিডশেয়ার** (ইংরেজি: RapidShare) হচ্ছে একটি জার্মান মালিকানাভুক্ত এক-ক্লিক হোস্টিং ওয়েবসাইট, যারা কিছু সীমাবদ্ধতা ও শর্তসাপেক্ষে ফ্রি এবং অর্থ বিনিময়ের মাধ্যমে ফাইল ডাউনলোডের সুবিধা দিয়ে থাকে। সাইটটি সুইজারল্যান্ড থেকে পরিচালিত হয়, এবং গ্রাহকদের অর্থ দ্বারা এর অর্থসংস্থান হয়। র‌্যাপিডশেয়ার বিশ্বের অন্যতম বৃহৎ ফাইল হোস্টিং ওয়েবসাইট, যার সার্ভারে সংরক্ষিত ফাইলের সর্বমোট আকার প্রায় ১ কোটি গিগাবাইট, এবং এটি একইসঙ্গে ৩০ লক্ষ গ্রাহককে সেবা দিতে পারে।

ইতিহাস
------

র‌্যাপিডশেয়ারের দুটো পৃথক ওয়েবসাইট রয়েছে। একটি হচ্ছে মূল জার্মান টপ লেভেল ডোমেইনযুক্ত ওয়েবসাইট (.de), এর সদরদপ্তর অবস্থিত সুইজারল্যান্ডের চাম শহরে। এবং দ্বিতীয় ওয়েবসাইট (.com) প্রতিষ্ঠিত হয়েছিলো ডট ডিই ওয়েবসাইটটি থেকে ডট কম ওয়েবসাইটে ফাইল ট্রান্সফারের একটি প্রচেষ্টা হিসেবে।

তথ্যসূত্র
---------

1. ↑  Stroll, Randall (২০০৯-১০-০৩)। "Will Books Be Napsterized?"। *New York Times*। সংগ্রহের তারিখ ২০০৯-১০-০৩।  অজানা প্যারামিটার `|works=` উপেক্ষা করা হয়েছে (সাহায্য)
2. ↑  Central office  ওয়েব্যাক মেশিনে আর্কাইভকৃত ৩ মার্চ ২০০৯ তারিখে in Cham, Switzerland: Reuters.com website. Retrieved on April 13, 2008.

বহিঃসংযোগ
---------

* RapidShare.com
* RapidShare.de
২০২১ সালে পিনসন
**লুসি পিনসন** হলেন একজন ফরাসি পরিবেশকর্মী এবং রিক্লেম ফিনান্স নামে একটি এনজিও-এর প্রতিষ্ঠাতা ও এই সংস্থাটির পরিচালক। ২০২০ সালে যে ছয় জন গোল্ডম্যান পরিবেশ পুরস্কার পেয়েছিলেন লুসি পিনসন ঐ বিজয়ীদের মধ্যে একজন। পরিবেশবাদী কর্মীদের জন্য এটি সবচেয়ে গুরুত্বপূর্ণ একটি পুরস্কার। কার্বন-শক্তি ভিত্তিক শিল্পগুলিতে ফরাসি ব্যাংকগুলি যাতে আর বিনিয়োগ না করে তার প্রচারে তিনি নেতৃত্ব দিয়েছেন। ব্যাংকগুলিকে বোঝাতে তিনি সমর্থ হন। তার নেতৃত্বের ফলস্বরুপ ১৬টি ফরাসী ব্যাংক কার্বন-শক্তি ভিত্তিক শিল্পে বিনিয়োগ বন্ধ করে দেয়।

জীবনী
-----

লুসি পিনসন ১৯৮৫ সালে ফ্রান্সের নঁত শহরে জন্মগ্রহণ করেন। তিনি রাষ্ট্রবিজ্ঞান এবং পরিবেশ বিজ্ঞান নিয়ে পড়াশোনা করেছেন। ২০১৩ সালে তিনি ফ্রেণ্ডস্ অফ আর্থস্ ইন্টারন্যাশনাল (এফওইআই) নামে একটি আন্তর্জাতিক পরিবেশ সংগঠনের সঙ্গে যুক্ত হন। এই আন্তর্জাতিক পরিবেশ সংগঠনটির সঙ্গে ৭৪টি দেশের যোগ রয়েছে। ২০২০ সালে তিনি রিক্লেম ফিনান্স নামে একটি এনজিও প্রতিষ্ঠা করেন।

তথ্যসূত্র
---------

1. ↑  Garric, Audrey (৩০ নভেম্বর ২০২০)। "La militante anticharbon Lucie Pinson reçoit la plus haute distinction pour l'environnement"। *Le Monde* (French ভাষায়)। সংগ্রহের তারিখ ৮ এপ্রিল ২০২১। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Chassepot, Philippe (১৬ ফেব্রুয়ারি ২০২১)। "Lucie Pinson, la militante verte qui veut faire plier le banquier"। *Le Temps* (French ভাষায়)। সংগ্রহের তারিখ ৮ এপ্রিল ২০২১। উদ্ধৃতি শৈলী রক্ষণাবেক্ষণ: অচেনা ভাষা (link)
**আমির নাজির** (উর্দু: عامر نذیر‎‎; জন্ম: ২ জানুয়ারি, ১৯৭১) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, গুজরানওয়ালা ক্রিকেট সংস্থা, ইসলামাবাদ ক্রিকেট সংস্থা ও লাহোর দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

খেলোয়াড়ী জীবন
---------------

১৯৯২-৯৩ মৌসুম থেকে ২০০২-০৩ মৌসুম পর্যন্ত আমির নাজিরের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে ছয়টিমাত্র টেস্টে ও নয়টিমাত্র একদিনের আন্তর্জাতিকে অংশগ্রহণ করেছেন আমির নাজির। ২৩ এপ্রিল, ১৯৯৩ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

টেস্ট ক্রিকেট অভিষেকেই দূর্লভ হ্যাট্রিক লাভের দ্বারপ্রান্তে উপনীত হয়েছিলেন। তবে, ওয়েস্ট ইন্ডিয়ান আম্পায়ার ক্লাইড কাম্বারব্যাচের দূর্বল সিদ্ধান্তের কারণে এ কৃতিত্বের সাথে নিজেকে জড়াতে পারেননি তিনি। ১৯৯৫ সালে জোহেন্সবার্গে সফররত টেস্টে পাকিস্তানি দল পেস বোলারদের আঘাতপ্রাপ্তিতে জবুথবু অবস্থায় ছিল। ফলশ্রুতিতে, আমির নাজিরকে দলে যুক্ত করা হয়। দলের নাম ঘোষণাকালে তিনি ১৪-ঘণ্টার বিমান ভ্রমণে ছিলেন। খেলা শুরু হবার এক ঘণ্টা পূর্বে বিমান অবতরণ করে। খেলা শুরু হবার ৩৫ মিনিট পর তিনি মাঠে নামেন। বোলিংকালে তাকে কম্পমান অবস্থায় দেখা যায়।

তথ্যসূত্র
---------

1. ↑  "South Africa v England: Quinton de Kock out, Dane Vilas flies in"। BBC। ১৪ জানুয়ারি ২০১৬। সংগ্রহের তারিখ ১৫ জানুয়ারি ২০১৬।

আরও দেখুন
---------

* সরফরাজ নওয়াজ
* ফজল-উর-রেহমান
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে আমির নাজির উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আমির নাজির  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হলদিয়া মহকুমা** পশ্চিমবঙ্গ রাজ্যের পূর্ব মেদিনীপুর জেলার একটি প্রশাসনিক একক। মহকুমাটি পূর্ব মেদিনীপুর জেলার অন্তর্গত পূর্বের মহকুমা৷ এই মহকুমার সদর দফতর হলদিয়া শহরে অবস্থিত।

হলদিয়া মহকুমার পশ্চিমে পূর্ব মেদিনীপুর জেলার তমলুক ও এগরা মহকুমা এবং পূর্ব মেদিনীপুর জেলার দক্ষিণে কাথি মহকুমা অবস্থিত। পূর্ব দিকে দক্ষিণ চব্বিশ পরগনা জেলার কাকদ্বীপ ও ডায়মন্ড হারবার মহকুমা এবং উত্তর দিকে হাওড়া জেলার উলুবেড়িয়া মহকুমা অবস্থিত। হলদিয়া মহকুমা ভূসংস্থানিক ভাবে গাঙ্গেয় ব-দ্বীপের অংশ।

মহকুমায় বেশ কয়েকটি খ্যাতিসম্পন্ন শিক্ষাপ্রতিষ্ঠান রয়েছে। মহকুমার সদর শহর হলদিয়ায় প্রকৌশলী প্রতিষ্ঠান হলদিয়া ইনস্টিটিউট অব টেকনোলজি অবস্থিত। এছাড়া হলদিয়া ল কলেজ ও আইসিএআরই মেডিকেল সায়েন্সেস অ্যান্ড রিসার্চ ইনস্টিটিউট হল মহকুমার অপর দুটি বিখ্যাত শিক্ষাপ্রতিষ্ঠান।

হলদিয়া পশ্চিমবঙ্গের মহকুমাসমূহের মধ্যে শিল্পসমৃদ্ধ মহকুমাসমূহের মধ্যে অন্যতম। মহকুমায় পশ্চিমবঙ্গের একমাত্র খনিজ তেলের শোধনাগার রয়েছে। শ্যমাপ্রসাদ মুখোপাধ্যায় বন্দর কর্তৃপক্ষ পরিচালিত হলদিয়া বন্দর মহকুমার পূর্ব প্রান্তে হুগলী নদীর তীরে অবস্থিত।

ভূগোল
-----

হলদিয়া মহকুমার মোট আয়তন ৬৮৩.৯৪ বর্গকিলোমিটার। মহকুমার উত্তর প্রান্তে রূপনারায়ণ নদ ও হুগলী নদী এবং পূর্ব প্রান্তে হুগলী নদী দ্বারা বেষ্টিত। রূপনারায়ণ নদ হলদিয়া ও উলুবেড়িয়া মহকুমার সীমানা নির্ধারণ করে এবং হুগলী নদী হলদিয়া মহকুমার সাথে ডায়মন্ড হারবার ও কাকদ্বীপ মহকুমার সীমানা নির্ধারণ করে। মহকুমার মাঝ বরাবর পশ্চিম থেকে পূর্ব দিকে হলদি নদী প্রবাহিত হয়।

প্রশাসন
-------

হলদিয়া মহকুমায় ৬ টি থানা, ৫ টি সমষ্টি উন্নয়ন , ৫ টি পঞ্চায়েত সমিতি, ৩৮ টি গ্রাম পঞ্চায়েত, ৩২০ মৌজা, ৩১২ (+ ১ আংশিক) জনবহুল গ্রাম, ১ টি পৌরসভা এবং ৪ টি আদমশুমারি শহর রয়েছে। হলদিয়া মহকুমার একমাত্র পৌরসভা। মহকুমার আদমশুমারি শহরসমূহ হচ্ছে: গড় কমলপুর, নন্দীগ্রাম, আশাদতাল্যা ও বরদা। মহকুমার সদর দফতর হলদিয়া শহরের রয়েছে।

জনসংখ্যা
--------

২০১১ সালের আদমশুমারি অনুসারে মহকুমার জনসংখ্যা ৯,৫৯,৯৩৪ জন। মহকুমার জনসংখ্যার ঘনত্ব ১,৪০৪ জন/বর্গ কিলোমিটার। এই মহকুমায় পূর্ব মেদিনিপুর জেলার মোট জনসংখ্যার ১৮.৮% মানুষ বাস করে।

তথ্যসূত্র
---------

1. ↑  "District Statistical Handbook 2014 Purba Medinipur"। *Table 2.1*। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Directory of District, Sub division, Panchayat Samiti/ Block and Gram Panchayats in West Bengal, March 2008"। *West Bengal*। National Informatics Centre, India। ১৯ মার্চ ২০০৮। ২৫ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "District Statistical Handbook 2014 Purba Medinipur"। *Table 2.2*। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জুলিয়ান মার্লে** (জন্ম: ৪ জুন, ১৯৭৫) ব্রিটিশ-জ্যামাইকান রেগে সংগীতশিল্পী। বব মার্লের নবম সন্তান তিনি। মা লুসি পাউন্ডার ছিলেন বারবাডোজের। জুলিয়ান মার্লে রাসটাফারি আন্দোলনের সঙ্গে যুক্ত আছেন।

জন্ম
----

১৯৭৫ সালের ৪ জুন, লন্ডনে জন্ম নেন জুলিয়ান। জুলিয়ানের জন্মের আগ থেকেই যুক্তরাজ্যে থাকতে শুরু করেছিলেন বাবা মার্লে। তাই জুলিয়ানের বেড়ে ওঠা সেখানেই। গ্রীষ্মের ছুটি পেলেই ছুটে যেতেন পিতৃভূমি জ্যামাইকায়।

অ্যালবাম
--------

এ পর্যন্ত তিনটি অ্যালবাম মুক্তি পেয়েছে জুলিয়ানের—

* *লায়ন ইন দ্য মর্নিং* (১৯৯৬),
* *আ টাইম অ্যান্ড প্লেস* (২০০৩) ও
* *অ্যাওয়েক (২০০৯)*।

এর মধ্যে অ্যাওয়েক পেয়েছিল গ্র্যামি মনোনয়ন।

বিশ্বাস ও দর্শন
---------------

বাবা বব মার্লে রেগে সংগীতের গায়ক ছিলেন। বব মার্লে তার পুরো ক্যারিয়ারেই যুক্ত ছিলেন রাসটাফারি আন্দোলনের সঙ্গে। গানের সুরে বলতেন ভ্রাতৃত্ব, অসাম্প্রদায়িকতার কথা। বিশ্বাস করতেন, মানুষের মনে ভালোবাসা ও গান প্রবেশ করাতে পারলেই মুক্তি পাওয়া যাবে ঘৃণা থেকে। জুলিয়ান মার্লেও তাই রাসটাফারি আন্দোলনের একজন। এই বিশ্বাস ও দর্শনই তাকে প্রতিদিন প্রেরণা জোগায় সাধারণ মানুষকে নিয়ে গান বাঁধতে।

তথ্যসূত্র
---------

1. 1 2 3  *জুলিয়ানের ভালোবাসার গান এবং বাবা বব মার্লে  ওয়েব্যাক মেশিনে আর্কাইভকৃত ২০১৫-০৫-৩০ তারিখে*, দৈনিক প্রথম আলো। ঢাকা থেকে প্রকাশের তারিখ: ০৪-০১-২০১৩ খ্রিস্টাব্দ।
2. ↑  *কাল বাবার গান করবেন জুলিয়ান মার্লে  ওয়েব্যাক মেশিনে আর্কাইভকৃত ২০১৪-০৯-০৬ তারিখে*,মাহফুজ রহমান, দৈনিক প্রথম আলো। ঢাকা থেকে প্রকাশের তারিখ: ০৩-০১-২০১৩ খ্রিস্টাব্দ।

বহিঃসংযোগ
---------


উইকিমিডিয়া কমন্সে **জুলিয়ান মার্লে** সংক্রান্ত মিডিয়া রয়েছে।

* Julian Marley Fanpage
* Julian Marley Photos
* GYI: Julian
* Interview with Julian Marley
* Article on Marley Family
**আমির মালিক** (উর্দু: عامر ملک‎‎; জন্ম: ৩ জানুয়ারি ১৯৬৩) পাঞ্জাবের ম্যান্ডি বাহাউদ্দীন এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কাল থেকে শুরু করে ১৯৯০-এর দশকের মাঝামাঝি সময়কাল পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।

প্রথম-শ্রেণীর ক্রিকেট
---------------------

১৯৭৯-৮০ মৌসুম থেকে ২০০১-০২ মৌসুম পর্যন্ত আমির মালিকের প্রথম-শ্রেণীর খেলোয়াড়ী জীবন চলমান ছিল। ভালো-মন্দ মিলিয়ে আমির মালিক তার খেলোয়াড়ী জীবন অতিবাহিত করেছিলেন। আর্থার মরিস ও নরি কন্ট্রাক্টরের পর তৃতীয় খেলোয়াড় হিসেবে প্রথম-শ্রেণীর অভিষেক খেলার উভয় ইনিংসে শতরান করার কৃতিত্ব প্রদর্শন করেছেন।

১৯৮৭ সালে সেন্ট্রাল ল্যাঙ্কাশায়ার লীগে খেলেন। হাইড সিসি’র সদস্যরূপে পেশাদার ক্রিকেটার হিসেবে রে বেরি’র স্থলাভিষিক্ত হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চৌদ্দটি টেস্ট ও চব্বিশটি একদিনের আন্তর্জাতিকে অংশগ্রহণ করেছেন আমির মালিক। ৭ ডিসেম্বর, ১৯৮৭ তারিখে ফয়সালাবাদে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৫ অক্টোবর, ১৯৯৪ তারিখে রাওয়ালপিন্ডিতে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন একদিনের আন্তর্জাতিক ক্রিকেটে অংশগ্রহণের সুযোগ দেয়া হয়নি।

নিজস্ব দ্বিতীয় টেস্টে সাত ঘণ্টা ক্রিজে অবস্থান করে ৯৮ রানে অপরাজিত ছিলেন। ১৯৮৯-৯০ মৌসুমে ভারতের বিপক্ষে উপর্যুপরী শতরান করেন। উইকেট-রক্ষকের চলতি দায়িত্বে থেকে রিচি রিচার্ডসনকে স্ট্যাম্পিং করেছেন। দুই নম্বরে ব্যাটিংয়ে নামা অস্ট্রেলীয় পিটার টেলরের একমাত্র উইকেট পান। চার বছর দলের বাইরে অবস্থানের পর ১৯৯৪-৯৫ মৌসুমে অস্ট্রেলিয়ার মুখোমুখি হতে হয় তাকে। দ্বিতীয় টেস্টের দ্বিতীয় ইনিংসে অনবদ্য ৬৫ রান তুলে দলের পরাজয়ে রুখে দাঁড়ান। এরপর আর তাকে খেলানো হয়নি।

পরিসংখ্যান
----------

টেস্টে শতরান

| আমির মালিকের টেস্ট শতক |
| --- |
| ক্রমিক | রান | খেলা | প্রতিপক্ষ | শহর/দেশ | মাঠ | শুরুর তারিখ | ফলাফল |
| **[১]** | ১১৭ | ৮ |  ভারত | পাকিস্তান ফয়সালাবাদ, পাকিস্তান | ইকবাল স্টেডিয়াম | ২৩ নভেম্বর, ১৯৮৯ | ড্র |
| **[২]** | ১১৩ | ৯ |  ভারত | পাকিস্তান লাহোর, পাকিস্তান | গাদ্দাফি স্টেডিয়াম | ১ ডিসেম্বর, ১৯৮৯ | ড্র |

ওডিআইয়ে ম্যান অব দ্য ম্যাচ

| ক্রমিক | প্রতিপক্ষ | মাঠ | তারিখ | অবদান | ফলাফল |
| --- | --- | --- | --- | --- | --- |
| ১ | অস্ট্রেলিয়া | ওয়াকা গ্রাউন্ড, পার্থ | ২ জানুয়ারি, ১৯৮৯ | ৯০ (১৩৫ বল, ৮x৪); ১০-১-৩৫-২, ১ কট |  পাকিস্তান ২৯ রানে বিজয়ী। |

তথ্যসূত্র
---------

1. ↑  "1988-1989 Benson & Hedges World Series - 7th Match - Australia v Pakistan - Perth"।

আরও দেখুন
---------

* সেলিম মালিক
* মুশতাক মোহাম্মদ
* টেস্ট ক্রিকেটে হ্যাট্রিকের তালিকা
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে আমির মালিক উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আমির মালিক  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
ফ্লিট স্ট্রিটে 'ওল্ডে চেশায়ার চীজ'
**রাইমার্স ক্লাব** লন্ডন ভিত্তিক ব্রিটিশ কবিদের এক গোষ্ঠী, ১৮৯০ খ্রিস্টাব্দে ডব্লিউ বি ইয়েটস এবং  আর্নেস্ট রাইসের উদ্যোগে প্রতিষ্ঠিত হয়েছিল। মূলত এটি একটি ডাইনিং ক্লাব বা নৈশ ভোজনালয়ই ছিল। তবে ১৮৯২ খ্রিস্টাব্দ ১৮৯৪ খ্রিস্টাব্দ পর্যন্ত এখানে কবিতা নিয়েই চর্চা হত।  তাঁরা ফ্লিট স্ট্রিটের এক লন্ডন পাব -   *ইয়ে ওল্ডে চশায়ার চিস* এবং হোটেল  কাফে রয়ালের ডোমিনো রুমে মিলিত হতেন। 

যাঁরা অংশ নিতেন তাঁদের মধ্যে ছিলেন - আর্নেস্ট ডাউসন, লিওনেল জনসন, ফ্রান্সিস থম্পসন, রিচার্ড লে গ্যালিয়েন, জন গ্রে, জন ডেভিডসন, এডউইন জে এলিস, ভিক্টর প্লার, সেলউইন ইমেজ, লর্ড আলফ্রেড ডগলাস, আর্থার সিসিল হিলিয়ার, জন টডহান্টার, জিএ গ্রীন, আর্থার সিমন্স, আর্নেস্ট র্যাডফোর্ড এবং টমাস উইলিয়াম রোলস্টন। অস্কার ওয়াইল্ড ব্যক্তিগত বাড়িতে অনুষ্ঠিত কিছু সভায় অংশ নিয়েছিলেন। পুরো দলটির ব্যর্থতা ও অকাল মৃত্যুর জন্য প্রখ্যাত কবি ইয়েটস পরে এই কবিদের অনেককে *দ্য ট্র্যাজিক জেনারেশন* বলে উল্লেখ করেছিলেন।

সামাজিক কার্যক্রমের সাথে রাইমার্স ক্লাব দুটি খণ্ডের কবিতা সংকলন প্রকাশ করেছিল। ১৮৯২ খ্রিস্টাব্দে*দ্য বুক অফ দ্য রাইমার্স ক্লাব* শীর্ষক প্রথম খণ্ড প্রকাশ করেন এলকিন ম্যাথিউস। দু বৎসর পর ১৮৯৪ খ্রিস্টাব্দে দ্বিতীয় বইটি এলকিন ম্যাথিউস এবং জন লেনের সম্মিলিত প্রচেষ্টায় প্রকাশিত হয়। বই দুইটি কপি ছিল যথাক্রমে ৪৫০ টি এবং ৬৫০ টি। যাঁদের রচনা স্থান পেয়েছিল, তারা হলেন - টি ডব্লিউ রোলস্টন, জন টডহান্টার, ডব্লিউবি ইয়েটস, রিচার্ড লে গ্যালিয়েন, লিওনেল জনসন, আর্থার সিসিল হিলিয়ার, আর্নেস্ট ডাউসন, ভিক্টর প্লার, আর্নেস্ট র্যাডফোর্ড, আর্থার সাইমনস, জিএ গ্রীন, এডউইন জে এলিস, এবং আর্নেস্ট রাইস ।

ক্লাবে দৃশ্যত কবিদের মধ্যে দুই  রকমের অস্তিত্ব ছিল - একরকমের কিছু কবি যারা সভায় কেবল অংশ নিয়েছেন, কিন্তু তাদের কোন রচনা প্রকাশিত হয় নি। আর অন্য দল, তাদের কবিতা সময়ে সভ্যদের মাঝে আলোচিত হত  বা বইতে প্রকাশ পেত। এটি কিন্তু নিশ্চিত ছিল যে, ক্লাবের সমস্ত সদস্যই পুরুষ ছিলেন। 

১৯০৭ খ্রিস্টাব্দে আর্থার রানসাম তাঁর বোহেমিয়া ইন লন্ডন বইতে মন্তব্য করেছিলেন যা কিনা এক কিংবদন্তিতে পরিণত হয়েছিল  সেটি হল - *রাইমার্স ক্লাবে সদস্যরা মিলিত হতেন ট্যাঙ্কার্ড  থেকে পান করতে, পাইপের মাধ্যমে ধূমপান করতে এবং তাদের নিজের নিজের কবিতা আবৃত্তি করতে।*

আরও পড়ুন
---------

* নরম্যান আলফোর্ড (১৯৯৪) *দ্য রাইমার্স ক্লাব: ট্র্যাজিক জেনারেশনের কবি*, পালগ্র্যাভ ম্যাকমিলান
* মারে পিটক (১৯৮৬) *পতন এবং ইংরেজী ঐতিহ্য*, অক্সফোর্ড রিসার্চ আর্কাইভ

তথ্যসূত্র
---------

1. ↑  *The Oxford Companion to English Literature* (2010)
2. ↑  Bernard Muddiman (1921) *The Men of the Nineties*, G.P. Putnam's Sons, New York
3. ↑  
Jad Adams, ‘Rhymers' Club (act. 1890–1895)’, Oxford Dictionary of National Biography, Oxford University Press. accessed 26 Jan 2017
রাউটিং
**রাউটিং** হচ্ছে নেটওয়ার্কে সংযুক্ত কোন গন্তব্যে যাওয়ার জন্য সবচেয়ে উপযুক্ত পথ বাছাই করার প্রক্রিয়া । সাধারণত রাউটার নামক একধরনের নেটওয়ার্কিং ডিভাইস ব্যবহার করে রাউটিং এর কাজ করা হয় । নেটওয়ার্ক ডাটা বা ট্রাফিক গন্তব্যে যাওয়ার জন্য কোন পথ সবচেয়ে উত্তম তা বাছাই করা এবং সেই পথে ট্রাফিক পাঠিয়ে দেওয়াই হলো রাউটার এর কাজ যা রাউটিং নামে পরিচিত ।

একটি রাউটার বিভিন্ন প্রোটোকল বা নিয়মনীতি ব্যবহার করে পথ বাছাই করার কাজটি করে থাকে । নেটয়ার্কিং ডিভাইস হিসেবে রাউটারে বেশি ব্যবহৃত কিছু প্রোটোকলের নাম নিম্নরূপঃ

1. RIP,
2. RIPv2 (ভার্সন ২),
3. EIGRP,
4. OSPF, ইত্যাদি

বহিঃসংযোগ
---------


উইকিবিশ্ববিদ্যালয়ে  ***Routing*** সম্পর্কে শেখার উপকরণ রয়েছে

* Count-To-Infinity Problem
* "Stability Features"  ওয়েব্যাক মেশিনে আর্কাইভকৃত ১ জুন ২০১৯ তারিখে are ways of avoiding the "count to infinity" problem.
* Cisco IT Case Studies about Routing and Switching
* good example at event-helix

| * দে
* স
রাউটিং প্রোটোকল |
| --- |
| সার্বিক | 
* ব্যাবেল
* B.A.T.M.A.N.
* বিজিপি
* IS-IS
* ওএলএসআর
* ওএসপিএফ
* আরআইপি

 |
| বিক্রেতা চালিত | 
* (Cisco) Iজিআরপি / ইআইজিআরপি
* (Nortel) এসএমএলটি / আর-এসএমএলটি / ডিএসএমএলটি

 |
| বিশেষ উদ্দেশ্য | 
* সিটিপি
* সিএসপিএফ
* ডিভিএমআরপি

 |
| বিলুপ্ত | 
* বিজিএমপি
* ইজিপি

 |
**আবু সালমা হাম্মাদ ইবনে সালামাহ ইবনে দিনার আল-বসরি** ( আরবি: حماد بن سلمة بن دينار البصري‎‎  ; মৃত্যু ১৬৭ হি/৭৮৩ খ্রি. ), সালামাহ ইবনে দীনারের পুত্র। তিনি ছিলেন একজন বিশিষ্ট হাদীস বর্ণনাকারী এবং আরবী ভাষার প্রাচীনতম ব্যাকরণবিদদের একজন। তিনি তার ছাত্র, সিবাওয়াইহের উপর বেশ প্রভাব ফেলেছিলেন বলে উল্লেখ করা হয়েছিল।

তিনি বনু তামিম বা কুরাইশদের একজন খদ্দের ( *মাওলা* ) ছিলেন।  তিনি তাবি'আল-তাবি'ইন- এর যুগের থেকে ছিলেন, ইসলামের প্রাথমিক যুগের একজন।

জীবনী
-----

ইবনে সালামার জন্ম হিজরি ৮২ (৭০১/৭০২) এবং হিজরি ১৬৭ (৭৮৩/৭৮৪) মারা যান । হাদিস বা মহানবী মুহাম্মাদ ﷺএর বক্তব্য ও কর্মে বর্ণনায় তিনি পরবর্তী ইমাম ইবনে জুরায়জ, সুফিয়ান আল-সাওরি এবং আবদুল্লাহ ইবনে মুবারকের জন্য একজন বর্ণনাকারী ছিলেন।  তার মর্যাদা অনেক মুসলিম পণ্ডিতদের দ্বারা জীবনীগত মূল্যায়নের ক্ষেত্রে সর্বোচ্চ পদ বলে বিবেচিত হয়েছে, এবং তাঁর থেকে সহীহ মুসলিম এবং সহীহ আল-বুখারি উভয়েই হাদিস বর্ণিত হয়েছে, আর এ দুটি সুন্নি মুসলমানদের জন্য সবচেয়ে উল্লেখযোগ্য দুটি সংগ্রহ।  তিনি আবু দাউদ আত-তায়ালিসি রাহি. এবং ইউনুস ইবনে হাবীব রাহি. উভয়ের শিক্ষক ছিলেন বলেও মনে করা হয়।

তথ্যসূত্র
---------


1. 1 2 3  Sībawayh, ʻAmr ibn ʻUthmān (১৯৮৮), Hārūn, ʻAbd al-Salām Muḥammad, সম্পাদক, *Al-Kitāb Kitāb Sībawayh Abī Bishr ʻAmr ibn ʻUthmān ibn Qanbar*, Introduction (3rd সংস্করণ), Cairo: Maktabat al-Khānjī, পৃষ্ঠা 8–9 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  20021 – Hammad bin Salama (Abu Salma, Abu Sakhar) at Muslim Scholars Database. Copyright (c) 2011 & beyond, Arees Institute.
3. ↑  Ibn Khallikan, *Deaths of Eminent Men and History of the Sons of the Epoch*, vol. 4, pg. 586. Trns. William McGuckin de Slane. London: Oriental Translation Fund of Great Britain and Ireland, 1871.
**রাইনের মারিয়া রিলকে** (জার্মান: *René Karl Wilhelm Johann Josef Maria Rilke*, ৪ঠা ডিসেম্বর ১৮৭৫ - ২৯শে ডিসেম্বর ১৯২৬) বিখ্যাত জার্মান কবি ও ঔপন্যাসিক। রাইনের মারিয়া রিলকের পুরো নাম রেনে কার্ল উইলহেম জোহান জোসেফ মারিয়া রিলকে। তার লেখা কবিতা এবং গদ্য উভয়ই গীতিময়। একটা মিস্টিক বা রহস্যময় আঙ্গিক রিলকের লেখার বিশেষ বৈশিষ্ট্য। এলিয়টের মতোই তার বেশিরভাগ লেখাতে নিঃসঙ্গতা ও উদ্বিগ্নতা গ্রাস করেছে। সৃষ্টির মধ্যে অস্তিত্ত্বের এই টানাপোড়েনই তাকে যথার্থ আধুনিক কবি করে তুলেছে।

প্রারম্ভিক জীবন
---------------

রিলকে বর্তমান চেক প্রজাতন্ত্রের প্রাগ শহরে জন্মগ্রহণ করেন। তার ছোটোবেলাটা খুব সুখের ছিল না। বাবা জোসেফ রিলকে সেনাবাহিনীর চাকরি ছাড়ার পর রেলওয়ে অফিসার হন। মা সোফিয়ার সঙ্গেই রিলকের ছোটোবেলার বেশিরভাগ সময়টা কেটেছে। রিলকের জন্মের আগেই তার মায়ের প্রথম কন্যাসন্তান মারা যায়। সেই শোক ভুলতে না পেরেই তার মা তাকে মেয়েদের পোশাক পরিয়ে রাখতেন। বাবা মায়ের বিবাহবিচ্ছেদের পরে তাকে জোর করে মিলিটারি অ্যাকাডেমিতে পাঠানো হয়। ১৮৮৬ থেকে ১৮৯৫ পর্যন্ত সেখানে থাকার পর অসুস্থতার জন্য অ্যাকাডেমি ছেড়ে দেন। ১৮৯৫ সালে তিনি বিশ্ববিদ্যালয় প্রবেশিকা পরীক্ষা পাস করেন। ১৮৯৬ পর্যন্ত তিনি সাহিত্য শিল্প ইতিহাস ও দর্শন নিয়ে প্রাগ ও মিউনিখে পড়াশোনা করেন।

সাহিত্যকর্ম
-----------

রাইনের মারিয়া রিলকে তার 'দুইনো এলিজি'কাব্যের জন্য বিখ্যাত হলেও জার্মান ও ফরাসি ভাষায় তিনি বহু কবিতা ও গদ্য লিখে গেছেন। *Das Stunden-Buch* ("ঘণ্টার বই") (১৯০৫) হল তিনটি কবিতার সম্পূর্ণ সংকলন। বিশ শতকের গোড়ার দিকে রাশিয়ায় ভ্রমণকালে সেন্ট ফ্রান্সিস ও খ্রিশ্চান ধর্মের ঈশ্বরবিশ্বাস নিয়ে কবিতাগুলি লেখা।

*Die Aufzeichnungen des Malte Laurids* ("মাল্ট লরিডস ব্রিজের নোটবুক") (১৯১০) জার্মান ভাষায় লেখা রিলকের একমাত্র আত্মজৈবনিক ধাঁচের উপন্যাস। "যৌবনে লেখা বইগুলিতে রিলকে বারবার নিঃসঙ্গতার প্রসঙ্গে ফিরে আসছেন,'মাল্টে'তে তা গম্ভীর ও ভারি হয়ে ঝুলে আছে বাংলাদেশের শ্রাবণ মাসে মেঘাছন্ন, বৃষ্টিহীন আকাশের মতো। কিন্তু যে-নিঃসঙ্গতাশ মাল্টে ছিলো পীড়িত, রিলকে তাকে ঐশ্বর্যে রূপান্তরিত করেন।"

### দুইনো এলিজি

১৯১২ সাল থেকে কাউন্টেস মারি ভন থার্ন এর অতিথি হয়ে দুইনো ক্যাসল এ থাকতে শুরু করেন। ১৯১২ থেকে ১৯২২ এই সময়েই তিনি তার বিখ্যাত এলিজিগুলো লেখেন। মাঝে প্রথম বিশ্বযুদ্ধ চলাকালে অবসাদগ্রস্ত হয়ে কয়েকবছর লেখা বন্ধ রাখেন। এলিজিগুলোর গীতিকাব্যময়তা ও মিস্টিসিজমের পাশাপাশি অস্তিত্ত্বের টানাপোড়েন একটি বিশেষ বৈশিষ্ট্য হয়ে উঠেছে।রিলকে ইম্প্রেশনিস্ট কবি,তাই খ্রিশ্চান ধর্ম ও বিশ্বাস নিয়ে প্রতীকী দৃষ্টিভঙ্গি কবিতাগুলোর বিশেষত্ব।

তথ্যসূত্র
---------

1. ↑  1875–1926 on the Poetry Foundation। *Biography: Rainer Maria Rilke*।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**মহসিন আল-হারছি** (আরবি: محسن الحارثي‎‎, ইংরেজি: Mohsin al-Harthi; জন্ম: ১৭ জুলাই ১৯৭৬) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল-নাসর এবং সৌদি আরব ফুটবল দলের হয়ে একজন রক্ষণভাগের খেলোয়াড় হিসেবে খেলেছেন।

১৯৯৮–৯৯ মৌসুমে, আল-নাসরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। আল-নাসরের হয়ে ৮ মৌসুম খেলার পর, তিনি আল-ফাইহায় যোগদান করেন। অতঃপর তিনি ওহুদে যোগদান করেন, যেখানে তিনি ২ মৌসুম অতিবাহিত করে অবসর গ্রহণ করেছেন।

১৯৯৯ সালে, আল-হারছি সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি ২০ ম্যাচে ২টি গোল করেছেন। তিনি সৌদি আরবের হয়ে ২০০২ ফিফা বিশ্বকাপ এবং ১৯৯৯ ফিফা কনফেডারেশন্স কাপে অংশগ্রহণ করেছেন, যার মধ্যে ১৯৯৯ ফিফা কনফেডারেশন্স কাপে তিনি চতুর্থ স্থানের পদক জয়লাভ করেছেন।

তথ্যসূত্র
---------

1. ↑  "Mohsin Al Harthi - Player Info"। *গ্লোবাল স্পোর্টস আর্কাইভ*। সংগ্রহের তারিখ ২৪ অক্টোবর ২০২০।
2. ↑  "Mohsin Harthi"। *বিবিসি স্পোর্টস*। ২৩ মে ২০০২। সংগ্রহের তারিখ ২৪ অক্টোবর ২০২০।

বহিঃসংযোগ
---------

* মহসিন আল-হারছি – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মহসিন আল-হারছি (ইংরেজি)
বন্ধুত্বের সম্পর্ক এক মানুষকে আরেকজনের সঙ্গে মনের বন্ধনে আবদ্ধ করে। সমমনা লোকেরাই সফলভাবে বন্ধুত্ব গড়ে তুলতে পারেন। এটা আমাদের জীবনের বিভিন্ন পর্যায়ে গড়ে উঠতে পারে। সাধারণত একই বয়স, চিন্তাধারা এবং একই মেজাজের মধ্যে বন্ধুত্ব গড়ে উঠে। বন্ধুত্বের সম্পর্ককে খানিকটা আলাদা করে মূল্যায়ন করার জন্যই প্রতি বছর আগস্ট মাসের প্রথম রবিবারে সারা বাংলাদেশ **বিশ্ব বন্ধুত্ব দিবস** পালন করা হয়।

ইতিহাস
------

বন্ধু দিবস ঘোষণার উত্‍পত্তি বা কারণ ঠিক কী তা সঠিকভাবে বলা মুশকিল। তবে তত্‍কালীন রাজনৈতিক ও সামাজিক অবস্থা অর্থাৎ‍ প্রথম বিশ্বযুদ্ধের ভয়াবহতা, বিশৃঙ্খলা ও হিংস্রতা মানুষের মধ্যে অনেকটাই বন্ধ‍ুর অভাব তৈরি করেছিলো বলে অনেকের অভিমত। ফলে রাষ্ট্রীয়ভাবে বন্ধু দিবস পালন করার ধারণা এসেছিল বলে অনেকে মনে করেন।

এক সূত্র অনুযায়ী, বন্ধু দিবসের শুরু হয়েছিলো অনেক আগে। ১৯১৯ সালে আগস্টের প্রথম রোববার বন্ধুরা নিজেদের মধ্যে কার্ড, ফুল, উপহার বিনিময় করতো। ১৯১০ সালে জয়েস হলের প্রতিষ্ঠিত হলমার্ক কার্ড বন্ধু দিবস পালনের রীতিকে আরও এক ধাপ এগিয়ে নিয়েছিলো।

আবার জানা যায়, ১৯৩৫ সালে আমেরিকার সরকার এক ব্যক্তিকে হত্যা করেছিল। দিনটি ছিল আগস্টের প্রথম শনিবার। তার প্রতিবাদে পরদিন ওই ব্যক্তির এক বন্ধু আত্মহত্যা করেন। এরপর থেকে জীবনের নানা ক্ষেত্রে বন্ধুদের অবদানের প্রতি সম্মান জানাতে আমেরিকান কংগ্রেসে ১৯৩৫ সালে আগস্টের প্রথম রোববারকে বন্ধু দিবস হিসেবে পালনের সিদ্ধান্ত নেয়। সেই থেকেই বন্ধুত্ব দিবস শীঘ্রই এটি খুব জনপ্রিয় হয়ে ওঠে এবং আন্তর্জাতিক বন্ধুত্ব দিবস এর রুপ লাভ করে।

১৯৫৮ সালের ২০ জুলাই, '*ওয়ার্ল্ড ফ্রেন্ডশিপ ক্রুসেড* (World Friendship Crusade) এর প্রতিষ্ঠাতা "Dr. Ramón Artemio Bracho" বন্ধুদের সঙ্গে প্যারাগুয়ের পুয়ের্তো পিনাসকোতে (নদীর তীরে একটি শহর যা উত্তর Asuncion, Paraguay থেকে প্রায় ২০০ মাইল দূরে অবস্থিত) এক নৈশভোজে এ প্রস্তাব উত্থাপন করেন। সে রাতেই এই প্রতিষ্ঠানটি প্রতিষ্ঠা পায় এবং ৩০ জুলাই বিশ্বব্যাপী বন্ধু দিবস পালনের জন্য জাতিসংঘে প্রস্তাব পাঠায়। প্রায় ৫৩ বছর পর, ২০১১ সালের ২৭ জুলাই জাতিসংঘের সাধারণ পরিষদে ৩০ জুলাইকে "বিশ্ব বন্ধু দিবস" হিসেবে নির্ধারণ করা হয়।

বন্ধু দিবস বিভিন্ন দেশে বিভিন্ন তারিখে পালন করা হয়। তবে এখনও বাংলাদেশ-ভারতসহ বিশ্বের বিভিন্ন দেশে আগষ্টের প্রথম রোববারই বন্ধু দিবস হিসেবে পালিত হয়ে আসছে। আবার কোনো কোনো দেশে ৮ এপ্রিল বন্ধু দিবস হিসেবে পালন করা হয়।

তথ্যসূত্র
---------

1. ↑  "বিশ্ব বন্ধু দিবস"। *Gban'S & You* (ইংরেজি ভাষায়)। ২০২০-০৭-৩০। ২০২০-১০-২০ তারিখে মূল থেকে আর্কাইভ করা। সংগ্রহের তারিখ ২০২০-১০-১৯।
2. ↑  "দৈনিক ইত্তেফাক বিশ্ব বন্ধুত্ব দিবস"। ৪ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৫।
3. ↑  "বন্ধু"। *Gban'S & You* (ইংরেজি ভাষায়)। ২০২০-০৮-০২। ২০২০-১০-২১ তারিখে মূল থেকে আর্কাইভ করা। সংগ্রহের তারিখ ২০২০-১০-১৯।
4. ↑  "ফ্রেন্ডশিপ ডে কবে? বিশ্ব বন্ধুত্ব দিবস কবে থেকে পালন করা হয়?"। *Gban'S & You* (ইংরেজি ভাষায়)। ২০২০-০৬-০১। ২০২০-১০-১৯ তারিখে মূল থেকে আর্কাইভ করা। সংগ্রহের তারিখ ২০২০-১০-১৯।
5. ↑  "ONU aprobó 30 de julio como Día de la Amistad"। *ultimahora.com* (স্পেনীয় ভাষায়)। সংগ্রহের তারিখ ২০২০-১০-১৯।
**কালদেরা ডে কোটপেক** (স্পেনীয়: Lago de Coatepeque) মধ্য আমেরিকার এল সালভাদোরে অবস্থিত আগ্নেয়গিরির অগ্ন্যুৎপাতের ফলে সৃষ্ট জ্বালামুখ। নহুয়াতল ভাষায় এ জ্বালামুখটি ‘সাপের পাহাড়’ নামে পরিচিত। ৭২০০০ বছর থেকে ৫৭০০০ বছর পূর্বে বেশ কয়েকবার বড় ধরনের আগ্নেয়গিরি সংঘটিত হবার ফলে প্রস্থরখণ্ড বেরিয়ে এসে এ জ্বালামুখের সৃষ্টি হয়। এরপর থেকেই কালো চকচকে আগ্নেয়গিরিজাত পাথর ও লাভা প্রবাহের ফলে জ্বালামুখের পশ্চিম প্রান্ত গঠন করে। এছাড়াও, ছয়টি আগ্নেয়গিরিজাত লাভার উঁচুস্তর গঠন করে। সর্বকনিষ্ঠ চূড়াটি ‘সেরো পাচো’ নামে পরিচিত। এটি খ্রিস্ট-পূর্ব ৮০০০ সালে গঠিত হয়েছে।

কোটপেক হ্রদ
-----------

‘কোটপেক হ্রদ’ বা ‘লাগো ডে কোটপেক’ কোটপেক কালদেরার পূর্ব প্রান্তে গঠিত প্রাকৃতিকভাবে বড় ধরনের খাঁজে গড়া হ্রদের সৃষ্টি করে। এল সালভাদোরের সান্তা অ্যানা ডিপার্টমেন্টের কোটপেক এলাকায় এর অবস্থান। হ্রদের কিনারায় উষ্ণ জলধারা বহমান। ২৬ বর্গকিলোমিটার (১০ বর্গমাইল) আয়তনের এ হ্রদটি এল সালভাদোরের অন্যতম বৃহৎ হ্রদ। তিওপান দ্বীপের এ হ্রদটির পার্শ্ববর্তী এলাকাসমূহে মায়া সভ্যতারও নিদর্শন রয়েছে।

তথ্যসূত্র
---------

* "কোটপেক কালদেরা"। *Global Volcanism Program*। Smithsonian Institution। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------


উইকিমিডিয়া কমন্সে **কোটপেক কালদেরা** সংক্রান্ত মিডিয়া রয়েছে।

* হন্ডুরীয়
* সাচিতোতো
* প্রুডেন্সিয়া আয়ালা‎‎
* ফ্রান্সিসকো গাভিদিয়া
* স্যান আন্দ্রেস, এল সালভাদোর
* রোমেলিয়া অ্যালারকন ফোলগার‎‎

গ্যালারী চিত্র
--------------

* 
* 
* 
*
**বিশ্ব মাত্রাবিজ্ঞান দিবস** হল এমন একটি বৈশ্বিক দিবস যেটি প্রতি বৎসর মে মাসের ২০ তারিখে বিশ্বের সর্বত্র 'এস আই ইউনিট' তথা  আন্তর্জাতিক একক পদ্ধতির জন্য উদযাপিত হয়। তারিখটি ১৮৭৫ থ্রিস্টাব্দে 'মিটার কনভেনশন' স্বাক্ষরের বার্ষিকী  মেট্রোলজি হলো পরিমাপ তথা মাত্রা সম্বন্ধীয় বিদ্যা ও তার অধ্যয়ন। আন্তর্জাতিক ওজন ও পরিমাপ ব্যুরো বা  'ইন্টারন্যাশনাল ব্যুরো অফ ওয়েটস অ্যান্ড মেজার্স' (তথা ফরাসি ভাষায়- 'ব্যুরো ইন্টারন্যাশনাল ডেস পয়েডস এট মেসুরস' বা 'বিআইপিএম') এবং 'ইন্টারন্যাশনাল অরগানাইজেশন অফ লিগ্যাল মেট্রোলজি'  (তথা ফরাসি ভাষায় - 'অরগ্যানাইজেশন  ইন্টারন্যাশনালে  ডি মেট্রোলজি লিগ্যালে' বা 'ওআইএমএল' ) র যৌথ সিদ্ধান্তে বাস্তবায়িত হয়।

একক সম্পর্কিত সমস্ত সিদ্ধান্ত এবং সুপারিশ দ্য ইন্টারন্যাশনাল সিস্টেম অফ ইউনিটস (এসআই) নামে একটি ব্রোশারে সংগ্রহ করা হয়। এটি আন্তর্জাতিক ওজন ও পরিমাপ ব্যুরো (বিআইপিএম [এ] ) দ্বারা প্রকাশিত হয় এবং পর্যায়ক্রমে আপডেট বা সংশোধন করা হয়।

২০১৯
----

বিজ্ঞান ও প্রযুক্তির অগ্রগতির সঙ্গে আনুষ্ঠানিক ভাবে সর্বশেষ সংশোধন বা সংজ্ঞায়িত করা হয় ২০১৯ খ্রিস্টাব্দে ২০ মে তারিখে।  ইন্টারন্যাশনাল প্রোটোটাইপ কিলোগ্রাম(IPK)এর জন্য রক্ষিত প্রত্নবস্তুর (প্লাটিনাম-ইরিডিয়ামে গঠিত একটি সিলিন্ডার আকারের বস্তু যেটি ১৮৮৯ খ্রিস্টাব্দ হতে ২০১৯ খ্রিস্টাব্দ পর্যন্ত নির্দিষ্ট ধরা হয়েছে) তার স্থায়িত্ব সম্পর্কে উদ্বেগ এবং প্লাক ধ্রুবক এবং অ্যাভোগাড্রোর ধ্রুবকের পরিমাপের অগ্রগতির সঙ্গে লক্ষ্য রেখে মূল এককগুলির সংজ্ঞা সংশোধন করার পর কার্যকরী  করা হয়েছে

বহিঃসংযোগ
---------

* WorldMetrologyDay.org - অফিসিয়াল ওয়েবসাইট

তথ্যসূত্র
---------

1. ↑  "Australia's measurement system"। ২০ মে ২০১৯।
2. ↑  "Revamped SI measurement system approved"। ২০১৮। ডিওআই:10.1063/PT.6.2.20181116a।
**মিরামশাহ** পাকিস্তানের ওয়াজিরিস্তান অঞ্চলের একটি শহর, যা উত্তর ওয়াজিরিস্তান জেলার প্রশাসনিক সদরদপ্তর। এটি **মিরানশাহ** নামেও পরিচিত। শহরটি হিন্দু কুশ পর্বতের পাদদেশে তোচি নদীর তীরে অবস্থিত। সমুদ্র পৃষ্ঠ থেকে এর উচ্চতা ৯৩০ মিটার (৩০৫০ ফুট) এবং এটি আফগানিস্তান-পাকিস্তান সীমান্ত থেকে মাত্র ১৭ কিলোমিটার (১১ মাইল) অভ্যন্তরে অবস্থিত। পাকিস্তানের অভ্যন্তরীণ নিকটতম শহর হল প্রায় ৫৫ কিলোমিটার (৩৪ মাইল) পূর্বে বান্নু ও সীমান্তের ওপারে আফগানিস্তানে অবস্থিত নিকটবর্তী শহর খোস্ত, যা ৬০ কিলোমিটার (৩৭ মাইল) উত্তর-পশ্চিমে অবস্থিত।

ইতিহাস
------

মিরামশাহ শহরের নামকরণ করা হয়েছিল তৈমুর শাসক, তৈমুরের পুত্র মীরণ শাহের নামে।

১৯০৫ সালে ব্রিটিশরা উত্তর ওয়াজিরিস্তানকে নিয়ন্ত্রণ করতে মীরামশাহ দুর্গ নির্মাণ করেছিল।

জনসংখ্যা
--------

মিরামশাহ একটি সঙ্কুচিত জনসংখ্যার শহর এবং জনসংখ্যা মাত্র ৪,৩৬১ জন এবং এটিতে কেবল ৩৫৬টি পরিবার রয়েছে।

প্রশাসন
-------

মিরামশাহ হল উত্তর ওয়াজিরিস্তান জেলার প্রশাসনিক সদর দফতর, যা পাকিস্তানের প্রাক্তন ফেডারেল প্রশাসনিক উপজাতীয় অঞ্চলের (ফাটা) অংশ ছিল। ২০১৮ সালে ফাটাকে পাকিস্তানের খাইবার পাখতুনখোয়া প্রদেশে একীভূত করা হয়।

তথ্যসূত্র
---------

1. ↑  "POPULATION AND HOUSEHOLD DETAIL FROM BLOCK TO DISTRICT LEVEL FATA (NORTH WAZIRISTAN AGENCY)" (পিডিএফ)। *NORTH\_WAZIRISTAN\_AGENCY\_BLOCKWISE.pdf*। Pakistan Bureau of Statistics। ৩ জানুয়ারি ২০১৮। ১০ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিশ্ব বেতার দিবসের শব্দ-প্রতীক, ২০১৮
**বিশ্ব বেতার দিবস** (ইংরেজিতে World Radio Day *ওয়ার্ল্ড রেডিও ডে*; ফরাসিতে Le jour mondial de la radio *ল্য জুর মোঁদিয়াল দ্য লা রাদিও*) একটি আন্তর্জাতিক দিবস যা প্রতি বছর ১৩ই ফেব্রুয়ারি পালন করা হয়। এই দিবসের লক্ষ্য জনসাধারণের মাঝে ও সংবাদমাধ্যমে বেতারের গুরুত্ব সম্পর্কে সচেতনতা বৃদ্ধি করা, সিদ্ধান্ত গ্রহণকারীদেরকে বেতারের মাধ্যমে তথ্য যেন সুলভ্যতা নিশ্চিত করা এবং বেতার সম্প্রচারকদের মধ্যবর্তী আন্তর্জাতিক সহায়তা ও পারস্পরিক মতামত ও তথ্য বিনিময় জোরদার করা।

২০১৪ সালে ইউনেস্কোর সাধারণ সম্মেলনের ৩৬তম অধিবেশনে ১৩ই ফেব্রুয়ারি তারিখে বিশ্ব বেতার দিবস ঘোষণা করা হয়। ২০১১ সালে স্পেনের আকাদেমিয়া এস্পানিওলা দে রাদিও-র একটি প্রস্তাবের প্রেক্ষিতে ইউনেস্কো পরিচালিত একটি বাস্তবায়নযোগ্যতা সমীক্ষার ভিত্তিতে ইউনেস্কোর নির্বাহী পরিষদ সাধারণ সম্মেলনে বিশ্ব বেতার দিবস ঘোষণার ব্যাপারে সুপারিশ করেন। উল্লেখ্য ১৯৪৬ সালের ১৩ই ফেব্রুয়ারি তারিখে জাতিসংঘের নিজস্ব বেতারকেন্দ্রটি যাত্রা শুরু করে।

বেতার এমন একটি গণমাধ্যম পৃথিবীতে যার ব্যাপ্তি অন্য সব গণমাধ্যম অপেক্ষা বেশি। এটি একাধারে যোগাযোগের একটি শক্তিশালী হাতিয়ার এবং সাশ্রয়ী মাধ্যম হিসেবে স্বীকৃত। দূরবর্তী জনসম্প্রদায় ও ঝুঁকিতে থাকা মানুষদের কাছে (নিম্ন সাক্ষরতার হারবিশিষ্ট জনসম্প্রদায়, প্রতিবন্ধী ব্যক্তি, নারী, তরুণ-তরুণী এবং দারিদ্র‍্যের শিকার ব্যক্তি) পৌঁছাতে বেতারের কোনও বিকল্প নেই। একই সাথে এটি প্রাতিষ্ঠানিক শিক্ষার স্তর নির্বিশেষে জনবিতর্কে মানুষের অংশগ্রহণের একটি মঞ্চ। অধিকন্তু, জরুরি অবস্থাকালীন যোগাযোগ ও বিপর্যয়কালীন ত্রাণকর্মে বেতার একটি শক্তিশালী ও নির্দিষ্ট ভূমিকা রাখে। বর্তমানে বিভিন্ন গণমাধ্যমের সমধর্মিতা হবার প্রবণতা বেড়ে গেছে, তাই বেতার সেবাগুলিও প্রযুক্তির নতুন নতুন রূপের সাথে খাপ খাইয়ে নিয়ে ব্রডব্যান্ড ইন্টারনেট, মুঠোফোন ও ট্যাবলেটে ভিন্ন ভিন্ন রূপে আবির্ভূত হচ্ছে। এত কিছু সত্ত্বেও বলা হচ্ছে যে বিশ্বের প্রায় ১ শত কোটি লোকের কাছে এখনও বেতার সেবা লভ্য নয়।

তথ্যসূত্র
---------

1. 1 2 3  "Why World Radio Day?"। UNESCO।